
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση και Λειτουργία Ειδικών Υπηρεσιών «ΣΥΝΤΟ¬ 
ΝΙΣΜΟΥ ΚΑΙ ΠΑΡΑΚΟΛΟΥΘΗΣΗΣ ΔΡΑΣΕΩΝ ΕΥ¬ 
ΡΩΠΑΪΚΟΥ ΚΟΙΝΩΝΙΚΟΥ ΤΑΜΕΙΟΥ» και «ΕΦΑΡ¬ 
ΜΟΓΗΣ ΣΥΓΧΡΗΜΑΤΟΔΟΤΟΥΜΕΝΩΝ ΕΝΕΡΓΕΙ¬ 
ΩΝ ΑΠΟ ΤΟ ΕΥΡΩΠΑΪΚΟ ΚΟΙΝΩΝΙΚΟ ΤΑΜΕΙΟ»... 1 
Προσδιορισμός τυπικών και ουσιαστικών προσόντων 
του προσωπικού που μετακινείται ή αποσπάται και 
θα στελεχώσει τις Ειδικές Υπηρεσίες «ΣΥΝΤΟ¬ 
ΝΙΣΜΟΥ ΚΑΙ ΠΑΡΑΚΟΛΟΥΘΗΣΗΣ ΔΡΑΣΕΩΝ ΕΥ¬ 
ΡΩΠΑΪΚΟΥ ΚΟΙΝΩΝΙΚΟΥ ΤΑΜΕΙΟΥ» και «ΕΦΑΡ¬ 
ΜΟΓΗΣ ΣΥΓΧΡΗΜΑΤΟΔΟΤΟΥΜΕΝΩΝ ΕΝΕΡΓΕΙ¬ 
ΩΝ ΑΠΌ ΤΟ ΕΥΡΩΠΑΪΚΟ ΚΟΙΝΩΝΙΚΟ ΤΑΜΕΙΟ»... 2 


ΑΠΟΦΑΣΕΙ Σ 

Αριθ. 107900 (1) 

Σύσταση και Λειτουργία Ειδικών Υπηρεσιών «ΣΥΝΤΟ¬ 
ΝΙΣΜΟΥ ΚΑΙ ΠΑΡΑΚΟΛΟΥΘΗΣΗΣ ΔΡΑΣΕΩΝ ΕΥΡΩ¬ 
ΠΑΪΚΟΥ ΚΟΙΝΩΝΙΚΟΥ ΤΑΜΕΙΟΥ» και «ΕΦΑΡΜΟΓΗΣ 
ΣΥΓΧΡΗΜΑΤΟΔΟΤΟΥΜΕΝΩΝ ΕΝΕΡΓΕΙΩΝ ΑΠΟ ΤΟ 
ΕΥΡΩΠΑΪΚΟ ΚΟΙΝΩΝΙΚΟ ΤΑΜΕΙΟ». 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 
ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ - 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Το άρθρο 29 Ατού Νόμου 1558/85 «Κυβέρνηση και 
Κυβερνητικά Όργανα» (ΦΕΚ137/Α) όπως συμπληρώθηκε 
με το άρθρο 27 του Νόμου 2081/92 (ΦΕΚ 154/Α) και τρο¬ 
ποποιήθηκε με το άρθρο 1 παρ.2ατου Ν. 2469/97 (ΦΕΚ 
38/Α). 

2. Τον Κανονισμό (ΕΚ) 1260/99 από 21/6/1999του Συμ¬ 
βουλίου της Ευρωπαϊκής Ένωσης περί γενικών διατάξε¬ 
ων για τα διαρθρωτικά ταμεία. 

3. Τον Κανονισμό (ΕΚ) 1784/99 από 12.7.1999 του Ευρω¬ 
παϊκού Κοινοβουλίου και του Συμβουλίου της Ευρωπαϊ¬ 
κής Ένωσης σχετικά με το Ευρωπαϊκό Κοινωνικό Ταμείο. 


4. Το Νόμο 2874/2000 (ΦΕΚ 286/29-12-2000) «Προώθη¬ 
ση της Απασχόλησης και άλλες διατάξεις» και ειδικότερα 
το άρθρο 3 και το άρθρο 34. 

5. το Ν. 2860/2000 (ΦΕΚ251/Α/14-11-2000) «Διαχείριση, 
παρακολούθηση και έλεγχος του Κοινοτικού Πλαισίου 
Στήριξης και άλλες διατάξεις» και ειδικότερα το άρθρο 7, 

6. Το ΚΠΣ 2000-2006 και ειδικότερα τα επιχειρησιακά 
προγράμματα τα οποία υποβλήθηκαν στην Επιτροπή ΕΈ. 
καιτα οποία περιέχουν δράσεις συγχρηματο-δοτούμενες 
από το Ευρωπαϊκό Κοινωνικό Ταμείο. 

7. Το ΚΠΣ 2000-2006 σχετικά με τη σύσταση και τη λει¬ 
τουργία Υποεπιτροπής Ανθρωπίνων Πόρων στο πλαίσιο 
της Επιτροπής Παρακολούθησης του ΚΠΣ, καθώς και 
σχετικά με το ρόλο του Υπουργείου Εργασίας και Κοινω¬ 
νικών Ασφαλίσεων ως Εθνικού Συντονιστή του ΕΚΤ. 

8. Το γεγονός ότι από την απόφαση αυτή προκαλείται 
ακαθόριστη δαπάνη, η οποία θα αντιμετωπιστεί από πι¬ 
στώσεις του προϋπολογισμού δημοσίων επενδύσεων, 
αποφασίζουμε: 

Άρθρο 1 

Σύσταση Ειδικής Υπηρεσίας Συντονισμού 
και Παρακολούθησης Δράσεων 
Ευρωπαϊκού Κοινωνικού Ταμείου. 

Στο Υπουργείο Εργασίας και Κοινωνικών Ασφαλίσεων 
συνιστάται ειδική υπηρεσία με τίτλο «ΕΙΔΙΚΗ ΥΠΗΡΕΣΙΑ 
ΣΥΝΤΟΝΙΣΜΟΥ ΚΑΙ ΠΑΡΑΚΟΛΟΥΘΗΣΗΣ ΔΡΑΣΕΩΝ 
ΕΚΤ» η οποία υπάγεται στη Γενική Γραμματεία Διαχείρι¬ 
σης Κοινοτικών και Άλλων Πόρων του Υπουργείου Εργα¬ 
σίας και Κοινωνικών Ασφαλίσεων. 

Η ειδική υπηρεσία είναι αρμόδια για το συντονισμό των 
δράσεων του Ευρωπαϊκού Κοινωνικού Ταμείου (ΕΚΤ) στο 
Γ' Κοινοτικό Πλαίσιο Στήριξης (ΚΠΣ) και για την παρακο¬ 
λούθηση της εξέλιξης και της αποτελεσματικότητας των 
παρεμβάσεων του ΕΚΤ, που περιλαμβάνονται στα Επιχει¬ 
ρησιακά Προγράμματα του Γ' ΚΠΣ. 

Άρθρο 2 

Διάρθρωση της Ειδικής Υπηρεσίας Συντονισμού 
και Παρακολούθησης Δράσεων 
Ευρωπαϊκού Κοινωνικού Ταμείου. 

Η Ειδική Υπηρεσία Συντονισμού και Παρακολούθησης 
Δράσεων ΕΚΤ διαρθρώνεται σε (4) Μονάδες: 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


- Μονάδα Α: Συντονισμού και Παρακολούθησης. 

- Μονάδα Β: Αξιολόγησης. 

- Μονάδα Γ: Ολοκλήρωσης Δράσεων Β' ΚΠΣ. 

- Μονάδα Δ: Οργάνωσης και Πληροφορικής. 

Άρθρο 3 

Αρμοδιότητες της Ειδικής Υπηρεσίας Συντονισμού 
και Παρακολούθησης Δράσεων 
Ευρωπαϊκού Κοινωνικού Ταμείου. 

Μονάδα Α: Συντονισμού και Παρακολούθησης 

1. Μεριμνά ώστε οι δράσεις ΕΚΤ να ανταποκρίνονται και 
να υποστηρίζουν τους τομείς πολιτικής του Ευρωπαϊκού 
Κοινωνικού Ταμείου (ΕΚΤ), του Εθνικού Σχεδίου Δράσης 
για την Απασχόληση (ΕΣΔΑ) και τους στόχους του Γ 
Κ.Π.Σ. σχετικά με την ανάπτυξη των ανθρωπίνων πόρων. 

2. Παρακολουθεί την πορεία σχεδιασμού και υλοποίη¬ 
σης των δράσεων ΕΚΤ, προκειμένου να επιτυγχάνεται ο 
συντονισμός των παρεμβάσεων και η αποφυγή παραλεί¬ 
ψεων και επικαλύψεων και η αποτελεσματικότερη αξιο¬ 
ποίηση πόρων ΕΚΤ. 

3. Επεξεργάζεται και αναλύει τα ποιοτικά και ποσοτικά 
δεδομένα από τη διαχείριση και υλοποίηση των δράσεων 
ΕΚΤ, διαθέτει τα αποτελέσματα στην Υποεπιτροπή Αν¬ 
θρωπίνων Πόρων και στην Διαχειριστική Αρχή του ΚΠΣ 
και εισηγείται τροποποιήσεις και βελτιώσεις των πολιτι¬ 
κών, ως και της εφαρμογής τους, όπου κρίνεται απαραί¬ 
τητο. 

4. Επεξεργάζεται και προετοιμάζει, σε συνεργασία με 
τη Μονάδα Γ, το υλικό για τις συνεδριάσεις της Υποεπι¬ 
τροπής Ανθρωπίνων Πόρων. 

5. Εκπονεί ετήσια έκθεση για την πορεία υλοποίησης και 
αποτελεσματικότητας όλων των ενεργειών ΕΚΤ, την 
οποία και παρουσιάζει στην Υποεπιτροπή Ανθρωπίνων 
Πόρων. Εξετάζει την πορεία εκπλήρωσης στόχων και ει¬ 
δικότερα όσον αφορά τους ποσοτικοποιημένους δείκτες 
και τις προοπτικές εξέλιξης και εισηγείται μέτρα αναθεώ¬ 
ρησής τους. 

6. Παρακολουθεί τη δημοσιότητα των Επιχειρησιακών 
Προγραμμάτων σε σχέση με τους ανθρώπινους πόρους, 
μεριμνά και εφαρμόζει κατά περίπτωση την οριζόντια δη¬ 
μοσιότητα του ΕΚΤ. Για το σκοπό αυτό συνεργάζεται με 
την Διαχειριστική Αρχή του ΚΠΣ. 

7. Αναλύει, επεξεργάζεται και διαθέτει στις Ειδικές Υπη¬ 
ρεσίες Διαχείρισης, που χειρίζονται δράσεις συγχρημα- 
τοδοτούμενες από το ΕΚΤ, κατευθυντήριες γραμμές της 
Ευρωπαϊκής Στρατηγικής για την Απασχόληση και για την 
Κοινωνική Ένταξη, αποφάσεις, κανονισμούς κ.ο.κ. της 
Ευρωπαϊκής Επιτροπής καιτου Υπουργείου Εργασίας και 
Κοινωνικών Ασφαλίσεων, με στόχο την ομοιογενή αντιμε¬ 
τώπιση της σχεδίασης και υλοποίησης δράσεων ΕΚΤ. Γ ια 
το σκοπό αυτό μεριμνά για την έκδοση και τη διάθεση 
Οδηγιών, τυποποιημένων διαδικασιών, Οδηγών για την 
εκπόνηση Συστημάτων Διαχείρισης, Οδηγών υλοποίησης 
δράσεων ΕΚΤ, ορολογιών, οριζόντιων εργαλείων ΕΚΤ και 
τυποποιημένων εντύπων. Για άλατα ανωτέρω ενημερώνει 
σχετικά την Διαχειριστική Αρχή του ΚΠΣ και όπου απαι¬ 
τείται συνεργάζεται με αυτήν. 

8. Συγκεντρώνει υλικό παρεμβάσεων ΕΚΤ από την Ελ¬ 
λάδα και από άλλες χώρες της Ευρωπαϊκής Ένωσης και 
το διαθέτει σε επεξεργασμένη και προσαρμοσμένη μορ¬ 


φή στις Ειδικές Υπηρεσίες Διαχείρισης των Επιχειρησια¬ 
κών Προγραμμάτων. 

9. Παρακολουθεί την υλοποίηση των δράσεων ΕΚΤ μέ¬ 
σα από τα δεδομένατου Ολοκληρωμένου Πληροφορικού 
Συστήματος «Εργόραμα», τούς δείκτες εκροών, αποτε¬ 
λεσμάτων και επιπτώσεων, καθώς και τα χρηματοοικονο¬ 
μικά στοιχεία με στόχο την έγκαιρη και τεκμηριωμένη ενη¬ 
μέρωση προς τις εθνικές και ευρωπαϊκές αρχές σχετικά 
με την πορεία εφαρμογής των πολιτικών απασχόλησης 
και της κοινωνικής ένταξης. Για το σκοπό αυτό συνεργά¬ 
ζεται με τις υπηρεσίες της Διαχειριστικής Αρχής του ΚΠΣ 
και των Ειδικών Υπηρεσιών Διαχείρισης των Επιχειρησια¬ 
κών Προγραμμάτων. 

10. Συνεργάζεται με τις Υπηρεσίες της Ε.Ε., την Δια¬ 
χειριστική Αρχή του ΚΠΣ, την Αρχή Πληρωμής, τις Ειδι¬ 
κές Υπηρεσίες Διαχείρισης των Ε.Π., το ΕΚΕΠΙΣ και εθνι¬ 
κούς φορείς για όλα τα ζητήματα που αφορούν δράσεις 
ΕΚΤ. 

11. Μεριμνά για την έκδοση Υπουργικών Αποφάσεων 
σχετικών με πιστοποιήσεις δομών υλοποίησης, εκπαιδευ¬ 
τών και εκπαιδευτικών πακέτων, με το Ενιαίο Μητρώο 
Αξιολογητών, καθώς και άλλων εργαλείων του ΕΚΤ. 

12. Γνωμοδοτεί για όλες τις προς ένταξη προτάσεις στα 
Επιχειρησιακά Προγράμματα που συγχρηματοδοτούνται 
από το ΕΚΤ σύμφωνα με το άρθρο 5, παρ. 2 του Ν. 
2860/2000. 

13. Παρέχει στην Διαχειριστική Αρχή του ΚΠΣ και για τις 
ανάγκες παρακολούθησης και συντονισμού της εφαρμο¬ 
γής του ΚΠΣ, το διαθέσιμο υλικό που συγκεντρώνει και 
επεξεργάζεται. 

Μονάδα Β: Αξιολόγησης 

1. Συνεργάζεται με τις αρμόδιες υπηρεσίεςτης Ε.Ε.,την 
Διαχειριστική Αρχή του ΚΠΣ και των Ειδικών Υπηρεσιών 
Διαχείρισης των Επιχειρησιακών Προγραμμάτων για την 
έκδοση οδηγιών αξιολόγησης επί διαδικασιών, συστημά¬ 
των και δεικτών δράσεων του Ευρωπαϊκού Κοινωνικού 
Ταμείου. 

2. Συνεργάζεται με την Διαχειριστική Αρχή του ΚΠΣ, η 
οποία έχει την ευθύνη για τη διενέργεια της ενδιάμεσης 
αξιολόγησης του ΚΠΣ και με τις Ειδικές Υπηρεσίες Δια¬ 
χείρισης των Επιχειρησιακών Προγραμμάτων, σχετικά με 
τον προσδιορισμό των προδιαγραφών προκήρυξης, με 
την οργάνωση, το συντονισμό και την παρακολούθηση 
των Συμβούλων Αξιολόγησης που θα προσληφθούν. Η 
συνεργασία αυτή αφορά σε δράσεις ΕΚΤ και στοχεύει 
στην ομοιογένεια των αξιολογητικών στοιχείων και την 
εξειδικευμένη οριζόντια προσέγγισή τους. 

3. Συγκεντρώνει αξιολογητικά στοιχεία από τους Συμ¬ 
βούλους Αξιολόγησης των Επιχειρησιακών Προγραμμά¬ 
των και εισηγείται την εκπόνηση αξιολογήσεων οριζό¬ 
ντιων παρεμβάσεων ΕΚΤ είτε από τη Μονάδα Β’, είτε την 
ανάθεση μελετών και εμπειρογνωμοσυνών σε τρίτους. 

4. Συνεργάζεται με τις αρμόδιες εθνικές αρχές και την 
Διαχειριστική Αρχή του ΚΠΣ για τη διαμόρφωση των κα¬ 
τάλληλων δεικτών σε ότι αφορά την αξιολόγηση των επι¬ 
πτώσεων όλων των μέτρων του Γ ΚΠΣ σε σχέση με τη διά¬ 
σταση της ισότητας των φύλων. 

5. Συγκεντρώνει στοιχεία από τις αξιολογήσεις των απο¬ 
τελεσμάτων των ελέγχων σε δράσεις ΕΚΤ με στόχο τον 
εντοπισμό προβλημάτων και την εισήγηση μεθόδων ποιο¬ 
τικής βελτίωσης. 

Μονάδα Γ: Ολοκλήρωσης Δράσεων Β' ΚΠΣ 

1. Παρακολουθείτην υλοποίησητωνπαρεμβάσεων ΕΚΤ 
που υλοποιούνται στα πλαίσια των Ε.Π. του Β'Κ.Π.Σ. 

2. Προβαίνει στις ενδιάμεσες και τις τελικές πληρωμές 
των τελικών δικαιούχων και των φορέων υλοποίησης 
ενεργειών ΕΚΤ. 

3. Εισάγει στο μηχανογραφικό σύστημα ΕΚΤ τα απα¬ 
ραίτητα στοιχεία για την καταβολή των πόρων ΕΚΤ του 
Β'Κ.Π.Σ. στη χώρα. 

4. Προβαίνει σε όλες τις απαραίτητες ενέργειες, προ- 
κειμένου να κλείσουν τα Επιχειρησιακά Προγράμματα 
του Β'Κ.Π.Σ. (Τομεακά και ΠΕΠ), ως προς το Τμήμα τους 
που συγχρηματοδοτείται από το ΕΚΤ. 

5. Ειδικότερα για τα Ε.Π. «Συνεχιζόμενη Κατάρτιση και 
Προώθηση της Απασχόλησης» και «Καταπολέμηση του 
Αποκλεισμού απάτην Αγορά Εργασίας». 

α. Συγκεντρώνει και ελέγχει τα στοιχεία παρακολούθη¬ 
σης, εκτέλεσης των δράσεων που υποβάλλουν οι φορείς 
υλοποίησης. 

β. Μεριμνά για την καταχώρηση των στοιχείων παρακο¬ 
λούθησης των Ε.Π. ευθύνης του Υπουργείου Εργασίας & 
Κοινωνικών Ασφαλίσεων στο Ολοκληρωμένο Πληροφο¬ 
ρικό Σύστημα ΕΚΤ (ΟΠΣ ΕΚΤ). 

γ. Έχει την ευθύνη εισαγωγής των αναγκαίων στοιχείων 
των έργων/ενεργειών των Επιχειρησιακών Προγραμμά¬ 
των στο ΟΠΣ. 

δ. Παρέχει κάθε δυνατή υποστήριξη στους φορείς. 
Διεκπεραιώνει θέματα και ερωτήματα που προκύπτουν 
κατά την υλοποίηση των δράσεων. 

ε. Συντάσσει τις αιτήσεις τελικής πληρωμής τους και τις 
αντίστοιχες εκθέσεις υλοποίησής τους και τις αποστέλλει 
στην αρμόδια Υπηρεσία της Ευρωπαϊκής Επιτροπής. 

στ. Προβαίνει στις αναγκαίες ενέργειες προκειμένου να 
καταβάλλεται η εθνική συμμετοχή, ή η συνολική χρημα¬ 
τοδότηση μέσω του προγράμματος Δημοσίων Επενδύσε¬ 
ων. 

Μονάδα Δ: Οργάνωσης και Πληροφορικής 

1. Παρέχει οριζόντια υποστήριξη στις υπόλοιπες μονά¬ 
δες της Ειδικής Υπηρεσίας. Για το σκοπό αυτό αναπτύσ¬ 
σει οργανωτικά εργαλεία και μεθόδους σύμφωνα με τις 
απαιτήσεις των υπόλοιπων μονάδων και τις υποστηρίζει 
με την ανάπτυξη, εφαρμογή και εκπαίδευση σε πληροφο¬ 
ρικά συστήματα. 

2. Αξιοποιείτα εργαλεία του ΟΠΣ-ΕΡΓΟΡΑΜΑ ώστε να 
χρησιμοποιούνται τα στοιχεία του αποτελεσματικά από 
τις άλλες μονάδες της Ειδικής Υπηρεσίας. Γ ια το σκοπό 
αυτό συνεργάζεται και με την ειδική υπηρεσία του ΟΠΣ 
στο ΥΠΕΘΟ και συμμετέχει στις εργασίες προτυποποίη¬ 
σης πληροφοριών και αναφορών ΟΠΣ και οργάνωσης / 
τροποποίησης των στοιχείων πυρήνα που αφορούν στο 
ΕΚΤ. 

3. Οργανώνει και τηρεί βιβλιοθήκη εργαλείων, μελετών, 
στοιχείων και απαραίτητων βοηθημάτων για τη λειτουρ¬ 
γία της Ειδικής Υπηρεσίας. Μεριμνά για την εύρυθμη λει¬ 
τουργία του Ενιαίου Μητρώου Αξιολογητών σύμφωνα με 
το αντίστοιχο Σύστημα Διαχείρισής του. 

4. Οργανώνει και λειτουργεί γραφείο πληροφοριών για 
την παροχή άμεσης ενημέρωσης και κατευθύνσεων 
στους ενδιαφερομένους. 

5. Είναι αρμόδια για την κατάρτιση, οργάνωση, υλοποί¬ 


ηση και παρακολούθηση ενεργειών τεχνικής βοήθειας 
του Ε.Π. «Τεχνική Βοήθεια», που αφορούν οριζόντια στο 
ΕΚΤ. Τηρεί τα οικονομικά και τεχνικά στοιχεία των ενερ¬ 
γειών αυτών. 

6. Υποστηρίζει τεχνικά και γραμματειακά τη λειτουργία 
της Υποεπιτροπής Ανθρώπινων πόρων της Επιτροπής 
Παρακολούθησηςτου ΚΠΣ. 

7. Χειρίζεται τα θέματα προσωπικού και ειδικότερα τα 
διοικητικά, οικονομικά και τα θέματα οργάνωσης και εκ¬ 
παίδευσης. 

8. Τηρείτοπρωτόκολλο καιτο αρχείο της υπηρεσίας και 
έχει την ευθύνη διακίνησης των εγγράφων. 

Άρθρο 4 

Προσωπικό της Ειδικής Υπηρεσίας Συντονισμού 
και Παρακολούθησης Δράσεων 
Ευρωπαϊκού Κοινωνικού Ταμείου. 

1. Η στελέχωση της Ειδικής Υπηρεσίας Συντονισμού και 
Παρακολούθησης Δράσεων ΕΚΤ γίνεται με προσωπικό 
αποκλειστικής και πλήρους απασχόλησης, σύμφωνα με 
το άρθρο 7, παρ. 2 του Νόμου 2860/2000. 

2. Το προσωπικό της Ειδικής Υπηρεσίας Συντονισμού 
και Παρακολούθησης Δράσεων ΕΚΤ ανέρχεται σε τρια- 
νταπέντε (35) άτομα, τα οποία κατά κατηγορία είναι: 

Α. Κατηγορία Πανεπιστημιακής Εκπαίδευσης, 23 άτομα 

Β. Κατηγορία Τεχνολογικής Εκπαίδευσης, 6 άτομα 

Γ. Κατηγορία Δευτεροβάθμιας Εκπαίδευσης, 5 άτομα 

Δ. Κατηγορία Υποχρεωτικής Εκπαίδευσης, 1 άτομο 

Άρθρο 5 

Σύσταση Ειδικής Υπηρεσίας Εφαρμογής 
Συγχρηματοδοτούμενων Ενεργειών 
από το Ευρωπαϊκό Κοινωνικό Ταμείο. 

Στο Υπουργείο Εργασίας και Κοινωνικών Ασφαλίσεων 
συνιστάται ειδική υπηρεσία με τίτλο «ΕΙΔΙΚΗ ΥΠΗΡΕΣΙΑ 
ΕΦΑΡΜΟΓΗΣ ΣΥΓΧΡΗΜΑΤΟΔΟΤΟΥΜΕΝΩΝ ΕΝΕΡΓΕΙ¬ 
ΩΝ ΑΠΟ ΤΟ ΕΥΡΩΠΑΪΚΟ ΚΟΙΝΩΝΙΚΟ ΤΑΜΕΙΟ» η οποία 
υπάγεται στον/στη Γ ενικό/ή Γ ραμματέα Διαχείρισης Κοι¬ 
νοτικών και Άλλων Πόρων του Υπουργείου Εργασίας και 
Κοινωνικών Ασφαλίσεων. 

Η ειδική υπηρεσία είναι αρμόδια για την άσκηση των αρ¬ 
μοδιοτήτων του Υπουργείου Εργασίας και Κοινωνικών 
Ασφαλίσεων, ως τελικού δικαιούχου, κατά την έννοια της 
παραγράφου στ' του άρθρου 1 του Ν. 2860/2000 (ΦΕΚ 
251 Α’) και ιδίως για την προκήρυξη των συγχρηματοδο¬ 
τούμενων από το ΕΚΤ ενεργειών, τη διαχείριση της αξιο¬ 
λόγησης, έγκρισης και εκτέλεσης των ενεργειών, καθώς 
και την υποβολή στην αρμόδια διαχειριστική αρχή των 
απαραίτητων στοιχείων. 

Άρθρο 6 

Διάρθρωση της Ειδικής Υπηρεσίας Εφαρμογής 
Συγχρηματοδοτούμενων Ενεργειών 
από το Ευρωπαϊκό Κοινωνικό Ταμείο. 

Η ειδική υπηρεσία εφαρμογής ενεργειών ΕΚΤ διαρθρώ¬ 
νεται σε (4) μονάδες: 

- Μονάδα Α: Υλοποίηση ενεργειών στο πλαίσιο του Ε.Π. 
«Απασχόληση και Επαγγελματική Κατάρτιση». 

- Μονάδα Β: Υλοποίηση ενεργειών Κατάρτισης και Απα¬ 
σχόλησης του Ε.Π. «Κοινωνίατης Πληροφορίας». 

- Μονάδα Γ: Ελέγχου. 

- Μονάδα Δ: Οργάνωσης και Πληροφορικής. 

Άρθρο 7 

Αρμοδιότητες της Ειδικής Υπηρεσίας Εφαρμογής 
Συγχρηματοδοτούμενων Ενεργειών 
από το Ευρωπαϊκό Κοινωνικό Ταμείο 

Μονάδα Α: Υλοποίηση ενεργειών στο πλαίσιο του Ε.Π. 
Απασχόληση και Επαγγελματική Κατάρτιση 

1. Συνεργάζεται με την Ειδική Υπηρεσία Διαχείρισης 
του Ε.Π. «Απασχόληση και Επαγγελματική Κατάρτιση» 
για την υλοποίηση των ενεργειών του Ε.Π. σύμφωνα με 
τηνεξειδίκευσητου Συμπληρώματος Προγραμματισμού. 

2. Είναι αρμόδια για τη σύνταξη και υποβολή στην Ειδι¬ 
κή Υπηρεσία Διαχείρισης του Ε.Π. των Τεχνικών Δελτίων 
έργων και υποέργων και των τυχόν τροποποιήσεών τους. 

3. Προβαίνει στην προκήρυξη ενεργειών που εμπεριέ¬ 
χονται σε μέτρο ή μέρος μέτρου του Ε.Π., που της ανατί¬ 
θεται, βάσει της απόφασης ένταξης της πράξης στο Ε.Π., 
εξασφαλίζοντας κάθε δυνατή δημοσιότητα αυτής. 

4. Οργανώνει σε συνεργασία με την Ειδική Υπηρεσία Δια- 
χείρισηςτου Ε.Π. την ενημέρωση των υποψηφίων αναδοχών 
για την υποβολή των προτάσεων, σχετικά με τους στόχους 
και τη φύση των ενεργειών, τα απαιτούμενα δικαιολογητικά, 
τον τρόπο υποβολής, το σύστημα αξιολόγησης των προτά¬ 
σεων και το σύστημα διαχείρισης των εν λόγω ενεργειών. 

5. Οργανώνει και παρακολουθεί τη διαδικασία της αξιο¬ 
λόγησης των προτάσεων και λαμβάνει κάθε πρόσφορο 
μέτρο προκειμένου αυτή να είναι αποτελεσματική, δια¬ 
φανής και συνεπής προς τα τεθέντα υπό του ισχύοντος 
θεσμικού πλαισίου (Σύστημα Διαχείρισης και Υπουργική 
Απόφαση προκήρυξης) κριτήρια. 

6. Ενημερώνει για κάθε σοβαρό θέμαπου ανακύπτειτην 
Ειδική Υπηρεσία Διαχείρισης του Ε.Π. και εφαρμόζει τις 
υπ’ αυτής εκπορευόμενες οδηγίες και κατευθύνσεις σύμ¬ 
φωνα με τις υποχρεώσεις που προκύπτουν από το σχετι¬ 
κό θεσμικό πλαίσιο. 

7. Προετοιμάζει τις εγκριτικές των ενεργειών αποφά¬ 
σεις και τις αποστέλλει στους αναδόχους. 

8. Συγκεντρώνει τα στοιχεία παρακολούθησης εκτέλε¬ 
σης των ενεργειών των αναδοχών (μηνιαία και τριμηνιαία 
δελτία παρακολούθησης). Παρακολουθεί τους αναδό¬ 
χους ως προς την τήρηση των υποχρεώσεων τους. 

9. Υποβάλλει στην Ειδική Υπηρεσία Διαχείρισης όλα τα 
στοιχεία που απαιτούνται, σύμφωνα με τις ανάγκες του 
ΟΠΣ «Εργόραμα», για την παρακολούθηση των έργων και 
των υποέργων. 

Μονάδα Β: Υλοποίηση ενεργειών Κατάρτισης και Απα¬ 
σχόλησης του Ε.Π. Κοινωνία της Πληροφορίας 

1. Συνεργάζεται με την Ειδική Υπηρεσία Διαχείρισης 
του Ε.Π. Κοινωνία της Πληροφορίας για την υλοποίηση 
των ενεργειών Κατάρτισης και Απασχόλησης των αξόνων 
προτεραιότητας του Ε.Π. 

2. Είναι αρμόδια για τη σύνταξη και υποβολή στην Ειδι¬ 
κή Υπηρεσία Διαχείρισης του Ε.Π. των Τεχνικών Δελτίων 
έργων και υποέργων και των τυχόν τροποποιήσεών τους. 

3. Προβαίνει στην προκήρυξη ενεργειών που εμπεριέ¬ 
χονται σε μέτρο ή μέρος μέτρου του Ε.Π., που της ανατί¬ 
θεται βάσει απόφασης ένταξης της πράξης στο Ε.Π., εξα¬ 
σφαλίζοντας κάθε δυνατή δημοσιότητα αυτής. 


4. Οργανώνει σε συνεργασία με την Ειδική Υπηρεσία 
Διαχείρισης του Ε. Π. την ενημέρωση των υποψηφίων ανα¬ 
δοχών για την υποβολή των προτάσεων, σχετικά με τους 
στόχους και τη φύση των ενεργειών, τα απαιτούμενα δι- 
καιολογητικά, τον τρόπο υποβολής, το σύστημα αξιολό¬ 
γησης των προτάσεων και το σύστημα διαχείρισης των εν 
λόγω ενεργειών. 

5. Συνεργάζεται με την Κοινωνία της Πληροφορίας Α.Ε. 
σχετικά με την υλοποίηση ενεργειών Κατάρτισης και Απα¬ 
σχόλησης του Ε.Π. 

6. Οργανώνει και παρακολουθεί τη διαδικασία της αξιο¬ 
λόγησης των προτάσεων και λαμβάνει κάθε πρόσφορο 
μέτρο προκειμένου αυτή να είναι αποτελεσματική, δια¬ 
φανής και συνεπής προς τα τεθέντα κριτήρια. 

7. Ενημερώνει για κάθε σοβαρό θέμαπου ανακύπτειτην 
Ειδική Υπηρεσία Διαχείρισης του Ε.Π. και εφαρμόζει τις 
υπ’ αυτής εκπορευόμενες οδηγίες και κατευθύνσεις σύμ¬ 
φωνα με τις υποχρεώσεις που προκύπτουν από το σχετι¬ 
κό θεσμικό πλαίσιο. 

8. Προετοιμάζει τις εγκριτικές των ενεργειών αποφά¬ 
σεις και τις αποστέλλει στους αναδόχους. 

9. Συγκεντρώνει τα στοιχεία παρακολούθησης εκτέλε¬ 
σης των ενεργειών των αναδοχών (μηνιαία και τριμηνιαία 
δελτία παρακολούθησης). Παρακολουθεί τους αναδό¬ 
χους ως προς την τήρηση των υποχρεώσεων τους. 

10. Υποβάλλει στην Ειδική Υπηρεσία Διαχείρισης όλατα 
στοιχεία που απαιτούνται, σύμφωνα με τις ανάγκες του 
ΟΠΣ «Εργόραμα», για την παρακολούθηση των έργων και 
των υποέργων. 

Μονάδα Γ: Ελέγχου 

1. Μεριμνά για την πραγματοποίηση των ελέγχων και ει¬ 
δικότερα: 

α. Ελέγχει την τήρηση της ισχύουσας νομοθεσίας κατά 
την προετοιμασία εκτέλεσης του υποέργου, κατά την 
υποβολή πρότασης ένταξης του υποέργου, ή και μετά την 
ένταξή του στο έργο. 

β. Κατά τη διάρκεια εκτέλεσης των υποέργων ελέγχει 
και πιστοποιεί τη νομιμότητα και κανονικότητα των δαπα¬ 
νών, την αξιοπιστία των πληροφοριών και οικονομικών 
στοιχείων που δηλώνονται από τον ανάδοχο στα πλαίσια 
των μηνιαίων και τριμηνιαίων δελτίων παρακολούθησης, 
την τήρηση των δεσμεύσεων που έχει αναλάβει ο ανάδο- 
χος και την τήρηση των κανόνων δημοσιότητας σύμφωνα 
με τους ισχύοντες κανόνες και διατάξεις. 

γ. Πραγματοποιεί ελέγχους στα υποέργα μετά τη γνω¬ 
στοποίηση ολοκλήρωσης από τον ανάδοχο και βεβαιώνει 
την τήρηση των υποχρεώσεων του αναδόχου. 

δ. Οι έλεγχοι διενεργούνται μέσω των στοιχείων που 
υποχρεούται να υποβάλλει ο ανάδοχος και - δειγματολη¬ 
πτικά -επιτόπια κατά την εκτέλεση του υποέργου ή μετά 
την ολοκλήρωση αυτού. Για κάθε διενεργούμενο έλεγχο 
συντάσσεται έκθεση τα πορίσματα της οποίας κοινοποι¬ 
ούνται στην Ειδική Υπηρεσία Διαχείρισης του οικείου Ε.Π. 
και στον ανάδοχο. 

ε. Εφ’ όσον από το διενεργηθέντα έλεγχο διαπιστώνο¬ 
νται μη επιλέξιμες δαπάνες, καθώς και αχρεωστήτως ή 
παράνομα καταβληθέντα χρηματικά ποσά, στον ελεγχό¬ 
μενο φορέα κοινοποιείται με το πόρισμα του ελέγχου και 
απόσπασμα της έκθεσης και εφαρμόζονται οι διατάξεις 
της Κ.Υ.Α. 2007892/461/98. «Ανάκτηση αχρεωστήτως κα- 
ταβληθέντων ποσών από εθνικούς πόρους ή πόρους της 

Ε.Ε. στα πλαίσια της υλοποίησης κοινοτικών πολιτικών», 
όπως τροποποιήθηκε με την 2/57858/Γ0041/2000 όμοια. 
Κάθε πόρισμα του ελέγχου διαβιβάζεται στην Ειδική Υπη¬ 
ρεσία Διαχείρισης του Επιχειρησιακού Προγράμματος. 

2. Αξιολογεί τα αποτελέσματα των ελέγχων και εισηγεί- 
ται τη λήψη των απαραίτητων μέτρων για βελτίωση του 
συστήματος διαχείρισης και ελέγχου, καθώς και μέτρα 
για την υποστήριξη των αναδοχών προκειμένου να αντα- 
ποκρίνονται στις υποχρεώσεις τους. 

3. Ελέγχει τις λειτουργίες της ειδικής υπηρεσίας, κατ’ 
εντολή του προϊσταμένου της Ειδικής Υπηρεσίας Εφαρ¬ 
μογής Συγχρηματοδοτούμενων Ενεργειών ΕΚΤ, σε σχέ¬ 
ση με θέματα που θέτουν η Ειδική Υπηρεσία Διαχείρισης 
του οικείου Ε.Π., η Αρχή Πληρωμής, η Επιτροπή Δημο¬ 
σιονομικού Ελέγχου και τα ελεγκτικά όργανα της Ευρω¬ 
παϊκής Ένωσης. 

Μονάδα Δ: Οργάνωσης και Πληροφορικής 

1. Παρέχει οριζόντια υποστήριξη στις υπόλοιπες μονά¬ 
δες της Ειδικής Υπηρεσίας. Για το σκοπό αυτό αναπτύσ¬ 
σει οργανωτικά εργαλεία και μεθόδους σύμφωνα με τις 
απαιτήσεις των υπόλοιπων μονάδων και τις υποστηρίζει 
με την ανάπτυξη, εφαρμογή και εκπαίδευση σε πληροφο¬ 
ρικά συστήματα. 

2. Αναπτύσσει ή/και επιλέγει και θέτει στη διάθεση των 
υπόλοιπων μονάδων τα κατάλληλα μηχανογραφικά συ¬ 
στήματα για την αξιολόγηση, την έγκριση και την παρα¬ 
κολούθηση των αναλυτικών στοιχείων των αναδοχών φο¬ 
ρέων. Μεριμνά ώστε να υπάρχει απόλυτη συμβατότητα 
των στοιχείων με το ΟΠΣ-ΕΡΓΟΡΑΜΑ. Γ ια το σκοπό αυτό 
συνεργάζεται με την ειδική υπηρεσία ΟΠΣ στο Υπουργείο 
Εθνικής Οικονομίας. 

3. Οργανώνει και τηρεί βιβλιοθήκη εργαλείων, μελετών, 
στοιχείων και απαραίτητων βοηθημάτων για τη λειτουρ¬ 
γία της Ειδικής Υπηρεσίας. 

4. Οργανώνει και λειτουργεί γραφείο πληροφοριών για 
την παροχή άμεσης ενημέρωσης και κατευθύνσεων 
στους ενδιαφερομένους. 

5. Χειρίζεται τα θέματα προσωπικού και ειδικότερα τα 
διοικητικά, οικονομικά, και τα θέματα οργάνωσης και εκ¬ 
παίδευσης. 

6. Τηρείτο πρωτόκολλο και το αρχείο της υπηρεσίας και 
έχει την ευθύνη διακίνησης των εγγράφων. 

Άρθρο 8 

Προσωπικό της Ειδικής Υπηρεσίας Εφαρμογής 
Συγχρηματοδοτούμενων Ενεργειών 
από το Ευρωπαϊκό Κοινωνικό Ταμείο. 

1. Η στελέχωση της Ειδικής Υπηρεσίας Εφαρμογής 
Συγχρηματοδοτούμενων Ενεργειών από το Ευρωπαϊκό 
Κοινωνικό Ταμείο γίνεται με προσωπικό αποκλειστικής 
και πλήρους απασχόλησης, σύμφωνα μετο άρθρο 7, παρ. 
2 του Νόμου 2860/2000. 

2. Το προσωπικό της Ειδικής Υπηρεσίας Εφαρμογής 
Συγχρηματοδοτούμενων Ενεργειών από το Ευρωπαϊκό 
Κοινωνικό Ταμείο ανέρχεται σε τριανταοκτώ (38) άτομα, 
τα οποία κατά κατηγορία είναι: 

Α. Κατηγορία Πανεπιστημιακής Εκπαίδευσης, 24 άτομα 

Β. Κατηγορία Τεχνολογικής Εκπαίδευσης, 7 άτομα 

Γ. Κατηγορία Δευτεροβάθμιας Εκπαίδευσης, 5 άτομα 

Δ. Κατηγορία Υποχρεωτικής Εκπαίδευσης, 2 άτομα 


Άρθρο 9 

Ορισμός προϊσταμένων των Ειδικών Υπηρεσιών 
και προϊσταμένων ασκούντων καθήκοντα στις μονάδες. 

1. Οι προϊστάμενοι των Ειδικών Υπηρεσιών ορίζονται 
σύμφωνα μετο άρθρο 7του Ν. 2860/2000. 

2. Καθήκοντα προϊσταμένων των επί μέρους μονάδων 
της Ειδικής Υπηρεσίας Συντονισμού και Παρακολούθη¬ 
σης Δράσεων ΕΚΤ, καθώς και της Ειδικής Υπηρεσίας 
Εφαρμογής Συγχρηματοδοτούμενων Ενεργειών από το 
ΕΚΤ, ασκούν υπάλληλοί τους, οι οποίοι ορίζονται με από¬ 
φαση του αρμόδιου Γενικού Γραμματέα Διαχείρισης Κοι¬ 
νοτικών και Άλλων Πόρων, μετά από πρόταση των Προϊ¬ 
σταμένων τους. Απάντων ή κωλυομένων των Προϊσταμέ¬ 
νων των Ειδικών Υπηρεσιών, αυτοί αναπληρώνονται από 
υπαλλήλους που υπάγονται στις διατάξεις του Ν. 2683/ 
1999 και οι οποίοι ασκούν καθήκοντα προϊσταμένων μο¬ 
νάδων. 

Άρθρο 10 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Μαρτίου 2001 

οι ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΕΘΝΙΚΗΣ ΟΙΚΟΝΟΜΙΑΣ - 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

Β. ΠΑΠΑΝΔΡΕΟΥ Γ. ΠΑΠΑΝΤΩΝΙΟΥ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Α. ΓΙΑΝΝΙΤΣΗΣ 

-♦- 

Αριθ. 108673 (2) 

Προσδιορισμός τυπικών και ουσιαστικών προσόντων του 
προσωπικού που μετακινείται ή αποσπάται και θα στε¬ 
λεχώσει τις Ειδικές Υπηρεσίες «ΣΥΝΤΟΝΙΣΜΟΥ ΚΑΙ 
ΠΑΡΑΚΟΛΟΥΘΗΣΗΣ ΔΡΑΣΕΩΝ ΕΥΡΩΠΑΪΚΟΥ ΚΟΙ¬ 
ΝΩΝΙΚΟΥ ΤΑΜΕΙΟΥ» και «ΕΦΑΡΜΟΓΗΣ ΣΥΓΧΡΗΜΑ- 
ΤΟΔΟΤΟΥΜΕΝΩΝ ΕΝΕΡΓΕΙΩΝ ΑΠΌ ΤΟ ΕΥΡΩΠΑΪΚΟ 
ΚΟΙΝΩΝΙΚΟ ΤΑΜΕΙΟ». 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ - ΟΙΚΟΝΟΜΙΚΩΝ - 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Το άρθρο 29Α του νόμου 1558/85 «Κυβέρνηση και 
Κυβερνητικά Όργανα» (ΦΕΚ137/Α) όπως συμπληρώθηκε 
μετο άρθρο 27του Ν. 2081/92 (ΦΕΚ 154/Α) και τροποποι¬ 
ήθηκε μετο άρθρο 1 παρ. 2ατου ν. 2469/97 (ΦΕΚ38/Α). 

2. Το άρθρο 7του Ν. 2860/2000 (ΦΕΚ251/Α/14.11.2000) 
«Διαχείριση, παρακολούθηση και έλεγχος του ΚΠΣ και 
άλλες διατάξεις». 

3. Το άρθρο 3 του Ν. 2874/2000 (ΦΕΚ 286/Α/29-12-2000) 
«Προώθηση της Απασχόλησης και άλλες διατάξεις». 

4. Την με αριθ. πρωτ. 17900/16-03-2001 κοινή απόφαση 
των Υπουργών Εσωτερικών, Δημόσιας Διοίκησης και 
Αποκέντρωσης, Εθνικής Οικονομίας και Οικονομικών και 
Εργασίας και Κοινωνικών Ασφαλίσεων «Περί σύστασης 
και λειτουργίας των Ειδικών Υπηρεσιών «Συντονισμού και 
Παρακολούθησης Δράσεων ΕΚΤ» και «Εφαρμογής Συγ¬ 
χρηματοδοτούμενων Ενεργειών ΕΚΤ». 

5. Την πρόταση της Γενικής Γραμματέως Διαχείρισης 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Κοινοτικών και Άλλων Πόρων του Υπουργείου Εργασίας 
και Κοινωνικών Ασφαλίσεων για τα τυπικά και ουσιαστικά 
προσόντα του προσωπικού, σύμφωνα με το άρθρο 7 παρ. 
2 ατού Ν. 2860/2000. 

6. Το γεγονός ότι από την απόφαση δεν προκαλείται δα¬ 
πάνη σε βάρος του κρατικού προϋπολογισμού, αποφασί¬ 
ζουμε: 

Τον καθορισμό των τυπικών και ουσιαστικών προσό- 
ντωντου προσωπικού που μετακινείται ή αποσπάται, σύμ¬ 
φωνα με το άρθρο 7 παρ.2 ατού Ν. 2860/2000, στις Ειδι¬ 
κές Υπηρεσίες «Συντονισμού και Παρακολούθησης Δρά¬ 
σεων Ευρωπαϊκού Κοινωνικού Ταμείου» και «Εφαρμογής 
Συγχρηματοδοτούμενων Ενεργειών από το Ευρωπαϊκό 
Κοινωνικό Ταμείο», κατά κατηγορία όπως περιγράφεται 
στα παρακάτω άρθρα. 

Άρθρο 1 

Τυπικά, ουσιαστικά και πρόσθετα προσόντα 
για τη θέση προϊσταμένου. 

Για τις θέσεις των προϊσταμένων των Ειδικών Υπηρε¬ 
σιών «Συντονισμού και Παρακολούθησης Δράσεων Ευ¬ 
ρωπαϊκού Κοινωνικού Ταμείου» και «Εφαρμογής Συγχρη¬ 
ματοδοτούμενων Ενεργειών από το Ευρωπαϊκό Κοινωνι¬ 
κό Ταμείο» απαιτούνται τα κατωτέρω τυπικά και 
ουσιαστικά προσόντα: 

1. Τυπικά προσόντα: 

α) πτυχίο ή δίπλωμα Α.Ε.Ι. της ημεδαπής ή ισότιμου 
ιδρύματος της αλλοδαπής 
β) επαγγελματική εμπειρία: 

ί) εξαετής για τους κατόχους διδακτορικού διπλώματος 
της ημεδαπής ή ισότιμου της αλλοδαπής. 

ϋ) οκταετής για τους κατόχους μεταπτυχιακού τίτλου 
της ημεδαπής ή αναγνωρισμένου όμοιου τίτλου σπουδών 
της αλλοδαπής, ετήσιας τουλάχιστον φοίτησης και τους 
αποφοίτους της Εθνικής Σχολής Δημόσιας Διοίκησης. 

ίϋ) δεκαετής για τους κατόχους πτυχίου ή διπλώματος 
της ημεδαπής ή ισότιμου ιδρύματος της αλλοδαπής. 

γ) άσκηση αρμοδιοτήτων διοίκησης και ιδίως άσκηση 
αρμοδιοτήτων προϊσταμένου σε οποιοδήποτε επίπεδο 
της διοίκησης ή άσκηση αρμοδιοτήτων συντονισμού ομά¬ 
δας έργου ή εργασίας. 

2. Ουσιαστικά προσόντα: 

α) διοικητική και οργανωτική ικανότητα, 
β) γνώση των διαδικασιών εφαρμογής προγραμμάτων 
και εκτέλεσης προγραμμάτων, του δημόσιου ή ιδιωτικού 
τομέα, ιδίως στον τομέα των ανθρωπίνων πόρων, 
γ) ικανότητα προσαρμογής και επικοινωνίας, 
δ) ικανότητα ανάληψης πρωτοβουλιών και ευθυνών, 
ε) καλή τουλάχιστον γνώση μιας ξένης κοινοτικής γλώσ¬ 
σας κατά προτίμηση της αγγλικής ή γαλλικής. 

στ) ικανότητα χρήσης εφαρμογών αυτοματισμού γρα¬ 
φείου και υπηρεσιών ΙπΙθγπθΙ. 

3. Συνεκτιμώνται ως πρόσθετα προσόντα: 

α) μεταπτυχιακές σπουδές κατά προτίμηση σε συναφές 
με το αντικείμενο των Ειδικών Υπηρεσιών πεδίο, 
β) εμπειρία στην εκτέλεση κοινοτικών ή αναπτυξιακών 
προγραμμάτων ή εμπειρία στη διαχείριση, συντονισμό, 
σχεδίασμά, έλεγχο κοινοτικών προγραμμάτων που έχουν 
συνάφεια με τη σχετική θέση, 
γ) γνώση δεύτερης ξένης κοινοτικής γλώσσας, 
δ) εμπειρία σε υπηρεσίες Διεθνών Οργανισμών. 


Άρθρο 2 

Τ υπικά, ουσιαστικά και πρόσθετα προσόντα 
για το προσωπικό της κατηγορίας 
Πανεπιστημιακής Εκπαίδευσης (Π.Ε.). 

Γ ια το προσωπικό της κατηγορίας Π.Ε. απαιτούνται τα 
κατωτέρω τυπικά και ουσιαστικά προσόντα: 

1. Τ υπικά προσόντα: 

α) πτυχίο ή δίπλωμα Α.Ε.Ι. της ημεδαπής ή ισότιμου 
ιδρύματος της αλλοδαπής. 

β) διετής τουλάχιστον επαγγελματική εμπειρία, για 
όσους δεν είναι κάτοχοι διδακτορικού διπλώματος της 
ημεδαπής ή ισότιμου της αλλοδαπής ή μεταπτυχιακού 
τίτλου της ημεδαπής ή αναγνωρισμένου όμοιου τίτλου 
σπουδώντης αλλοδαπής, ετήσιας τουλάχιστον φοίτησης 
ή δεν είναι απόφοιτοι της Εθνικής Σχολής Δημόσιας Διοί¬ 
κησης. 

Προκειμένου για το προσωπικό που θα στελεχώσει το 
Γ ραφείο ΟΠΣ απαιτείται πτυχίο ή τίτλος ή διετής επαγ¬ 
γελματική εμπειρία στο αντικείμενο της πληροφορικής. 

2. Ουσιαστικά προσόντα: 

α) γνώση των διαδικασιών εφαρμογής προγραμμάτων 
και εκτέλεσης προγραμμάτων, του δημόσιου ή ιδιωτικού 
τομέα, ιδίως στον τομέα των ανθρωπίνων πόρων, 
β) ικανότητα επικοινωνίας και συνεργασίας, 
γ) ικανότητα ανάληψης πρωτοβουλιών και ευθυνών, 
δ) γνώση μιας ξένης κοινοτικής γλώσσας κατά προτίμη¬ 
ση της αγγλικής ή γαλλικής, 
ε) ικανότητα χρήσης εφαρμογών αυτοματισμού γρα¬ 
φείου και υπηρεσιών ΙπΙθγπθΙ. 

3. Συνεκτιμώνται ως πρόσθετα προσόντα: 

α) κατά προτίμηση πτυχίο ή δίπλωμα Α.Ε.Ι. μηχανικού, 
γεωτεχνικού, οικονομολόγου, νομικού, κοινωνιολόγου, 
β) μεταπτυχιακές σπουδές κατά προτίμηση σε συναφές 
με το αντικείμενο των Ειδικών Υπηρεσιών πεδίο, 
γ) εμπειρία στην εκτέλεση, διαχείριση, συντονισμό, 
σχεδίασμά, έλεγχο κοινοτικών προγραμμάτων που έχουν 
συνάφεια με το πρόγραμμα, 
δ) γνώση δεύτερης ξένης κοινοτικής γλώσσας. 

Άρθρο 3 

Τ υπικά, ουσιαστικά και πρόσθετα προσόντα 
για το προσωπικό της κατηγορίας 
Τεχνολογικής Εκπαίδευσης (Τ.Ε.). 

Γ ια το προσωπικό της κατηγορίας Τ.Ε. απαιτούνται τα 
κατωτέρω τυπικά και ουσιαστικά προσόντα: 

1. Τ υπικά προσόντα: 

α) πτυχίο ή δίπλωμα Τ.Ε.Ι. της ημεδαπής ή ισότιμου 
ιδρύματος της αλλοδαπής, 
β) διετής τουλάχιστον επαγγελματική εμπειρία. 
Προκειμένου για το προσωπικό που θα στελεχώσει το 
Γ ραφείο ΟΠΣ απαιτείται πτυχίο ή τίτλος ή επαγγελματική 
εμπειρία στο αντικείμενο της πληροφορικής. 

2. Ουσιαστικά προσόντα: 

α) γνώση των διαδικασιών εφαρμογής προγραμμάτων 
και εκτέλεσης προγραμμάτων, του δημόσιου ή ιδιωτικού 
τομέα ιδίως στον τομέα των ανθρωπίνων πόρων, 
β) ικανότητα επικοινωνίας και συνεργασίας, 
γ) ικανότητα ανάληψης πρωτοβουλιών και ευθυνών, 
δ) ικανότητα χρήσης εφαρμογών αυτοματισμού γρα¬ 
φείου και υπηρεσιών ΙπΙθγπθΙ. 

3. Συνεκτιμώνται ως πρόσθετα προσόντα: 
α) κατά προτίμηση πτυχίο ή δίπλωμα Τ.Ε.Ι. της ημεδα¬ 
πής ή ισότιμου ιδρύματος της αλλοδαπής διοίκησης επι¬ 
χειρήσεων ή πληροφορικής ή λογιστικής Τ.Ε.Ι. ή βιβλιο¬ 
θηκονομίας ή το ομώνυμο ή αντίστοιχης ειδικότητας πτυ¬ 
χίο ή δίπλωμα ισότιμων σχολών της ημεδαπής ή 
αλλοδαπής ή πτυχίο ή δίπλωμα της Σχολής Στατιστικής, 
που λειτούργησε υπό την εποπτεία της πρώην Ανωτάτης 
Βιομηχανικής Σχολής του Πειραιά. 

β) γνώση μιας ξένης κοινοτικής γλώσσας κατά προτίμη¬ 
ση της αγγλικής ή γαλλικής, 
γ) εμπειρία σε θέση γραμματέως, βιβλιοθηκονόμου, λο¬ 
γιστικής ή σε διαχείριση κοινοτικών προγραμμάτων, 
δ) γνώσεις λογιστικής ή /και διοικητικής υποστήριξης. 

Άρθρο 4 

Τυπικά, ουσιαστικά και πρόσθετα προσόντα 
για το προσωπικό της κατηγορίας 
Δευτεροβάθμιας Εκπαίδευσης (Δ.Ε.). 

Για το προσωπικό της κατηγορίας Δ.Ε. απαιτούνται τα 
κατωτέρω τυπικά και ουσιαστικά προσόντα: 

1. Τ υπικά προσόντα: 

α) απολυτήριος τίτλος λυκείου γενικής κατεύθυνσης ή 
ενιαίου πολυκλαδικού λυκείου χωρίς ειδικότητα ή τεχνι¬ 
κού ή επαγγελματικού λυκείου χωρίς ειδικότητα ή εξατά¬ 
ξιου γυμνασίου ή τμήματος υπαλλήλων γραφείου (διοίκη¬ 
σης) ή τμήματος υπαλλήλων λογιστηρίου τεχνικού ή 
επαγγελματικού λυκείου ή τεχνικού-επαγγελματικού λυ¬ 
κείου ή κλάδου διοικητικών υπηρεσιών-γραμματέων ή 
κλάδου οικονομίας ενιαίου πολυκλαδικού λυκείου. 

β) διετής επαγγελματική εμπειρία σε θέση γραμματέως 
ή σε χειρισμό εφαρμογών πληροφορικής, ή σε διενέργεια 
ελέγχων κοινοτικών προγραμμάτων. 

2. Ουσιαστικά προσόντα: 

α) ικανότητα επικοινωνίας και συνεργασίας, 
β) ικανότητα εργασίας σε ηλεκτρονικό περιβάλλον, 
γ) ικανότητα οργάνωσης γραφείου ή ικανότητα διενέρ¬ 
γειας ελέγχων κοινοτικών προγραμμάτων, 
δ) ικανότητα χρήσης εφαρμογών αυτοματισμού γρα¬ 
φείου και υπηρεσιών ΙπΙθγπθΙ. 

3. Συνεκτιμώνται ως πρόσθετα προσόντα: 

α) πτυχίο Ινστιτούτου Επαγγελματικής Κατάρτισης ή 
αντίστοιχου διπλώματος από κέντρα ελευθέρων σπου¬ 
δών ή ισότιμου διπλώματος της αλλοδαπής, 
β) γνώση μιας ξένης κοινοτικής γλώσσας κατά προτίμη¬ 
ση της αγγλικής ή γαλλικής, 


γ) εμπειρία σε θέση γραμματέως, βιβλιοθηκονόμου, λο¬ 
γιστικής ή σε διαχείριση κοινοτικών προγραμμάτων, 

δ) γνώσεις λογιστικής ή / και διοικητικής υποστήριξης. 

Άρθρο 5 

Τυπικά, ουσιαστικά και πρόσθετα προσόντα 
για το προσωπικό της κατηγορίας 
Υποχρεωτικής Εκπαίδευσης στην Υπηρεσία Διαχείρισης. 

Γ ια το προσωπικό της κατηγορίας Υ.Ε. απαιτούνται τα 
κατωτέρω τυπικά και ουσιαστικά προσόντα: 

1. Τυπικά και ουσιαστικά προσόντα: 

α) απολυτήριος τίτλος γυμνασίου ή ισότιμος της αλλο¬ 
δαπής, 

β) ικανότητα συνεργασίας. 

2. Συνεκτιμώνται ως πρόσθετα προσόντα: 

α) τίτλος αποφοίτησης από τις μέσες επαγγελματικές 
σχολές ή αντίστοιχου τίτλου της αλλοδαπής, 

β) στοιχειώδης γνώση μιας ξένης κοινοτικής γλώσσας 
κατά προτίμηση της αγγλικής ή γαλλικής. 

Άρθρο 6 
Δικαιολογητικά. 

1. Ως διδακτορικό δίπλωμα και ως μεταπτυχιακός τί¬ 
τλος σπουδών νοούνται εκείνα που χορηγούνται με αντί¬ 
στοιχο ιδιαίτερο τίτλο μετά τη λήψη του πτυχίου ή διπλώ¬ 
ματος Α.Ε.Ι. ή Τ.Ε.Ι. ή ισότιμο, αντίστοιχης ειδικότητας, 
σχολών της αλλοδαπής. Για τα μεταπτυχιακά και διδα¬ 
κτορικά διπλώματα εκπαιδευτικών ιδρυμάτων εξωτερι¬ 
κού απαιτείται βεβαίωση ισοτιμίας. 

2. Ο χρόνος εμπειρίας αποδεικνύεται με βεβαίωση αρ¬ 
μόδιας ελληνικής ή αλλοδαπής δημόσιας υπηρεσίας ή νο¬ 
μικού προσώπου του άρθρου 2 παρ.1 του Ν. 2000/1991 
από την οποία προκύπτει το είδος της συγκεκριμένης 
εργασίας που παρασχέθηκε και η χρονική διάρκεια της 
παροχής της, ή του οικείου ασφαλιστικού φορέα, ή του 
εργοδότη στην περίπτωση που δεν προκύπτει το είδος 
της παρασχεθείσας εργασίας συνοδευόμενη από υπεύ¬ 
θυνη δήλωση του υποψηφίου κατά το άρθρο 8 του Ν. 
1599/1986. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Απριλίου 2001 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ- ΕΡΓΑΣΙΑΣ ΚΑΙ 

ΟΙΚΟΝΟΜΙΚΩΝ ΚΟΙΝΩΝΙΚΩΝ ΑΣΦΑΛΙΣΕΩΝ 

Γ. ΠΑΠΑΝΤΩΝΙΟΥ Α. ΓΙΑΝΝΙΤΣΗΣ 

Πληροφορίες δημοσιευμάτων λοιπών Φ.Ε.Κ. 

5225 761 - 5230 841 
5225 713 - 5249 547 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

(031)423 956 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 638 109 -110 

Φωτοαντίγραφα παλαιών Φ.Ε.Κ. 

5248 141 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Βιβλιοθήκη παλαιών Φ.Ε.Κ. 

5248 188 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Οδηγίες για δημοσιεύματα Α.Ε. - Ε.Π.Ε. 

Εγγραφή Συνδρομητών Φ.Ε.Κ. και 

5248 785 

ΛΑΡΙΣΑ -Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 

(041)597449 
(0661) 89 127/89 120 

αποστολή Φ.Ε.Κ. 

5248 320 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(081) 396 223 

(02511 46 888 / 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα ΦΕΚ από 1 μέχρι 24 σελίδες 300 δρχ. (0,88 θιιγο) 

• Για τα ΦΕΚ από 24 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. 
ανά δσέλιδο ή μέρος αυτού. 

Σε μορφή Οϋ: 

Τεύχος 
Α' 

Β' 

Δ' 

Α.Ε. - Ε.Π.Ε. (μηνιαίο) 

Α', Β', Δ' (τριμηνιαίο) 

Η τιμή των ΟΩδ παρελθόντων ετών προσαυξάνεται κατά 2.000 δρχ. (5,87 βυτο) ανά έτος παλαιότητας. 

Η τιμή διάθεσης φωτοαντιγράφων ΦΕΚ 50 δρχ. (0,15 βυτο) ανά σελίδα 


ΔΡΧ. 

ευπο 

60.000 

176,08 

70.000 

205,43 

50.000 

146,74 

20.000 

58,69 

30.000 

88,04 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙθπιθΙ 


Τεύχος 


Κ.Α. 


Ε. Προϋπολογισμού 
2531 


Κ.Α.Ε. εσόδου 
υπέρΤΑΠΕΤ 3512 


Κ.Α.Ε. Προϋπολογισμού Κ.Α.Ε. εσόδου 
2531 υπέρΤΑΠΕΤ 3512 



δρχ- 

ΘϋΓΟ 

δρχ- 

ΘϋΓΟ 

δρχ- 

ΘϋΓΟ 

δρχ- 

ΘϋΓΟ 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ' (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεωνΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε. Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 θυτο) ανά έτος παλαιότητας. 


1 Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη 
φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπΙθΓΠΘΐ, με την καταβολή των 
αντίστοιχων ποσών συνδρομής και ΤΑΠΕΤ. 

I Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουντο μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

II Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

11 Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

17 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


























